CELEX: 32016D0870
Language: lv
Date: 2016-05-24 00:00:00
Title: Padomes Lēmums (ES) 2016/870 (2016. gada 24. maijs) par to, lai Eiropas Savienības vārdā noslēgtu protokolu, ar kuru uz četriem gadiem nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku

2.6.2016   
            
            
               LV
            
            
               Eiropas Savienības Oficiālais Vēstnesis
            
            
               L 145/1
            
         PADOMES LĒMUMS (ES) 2016/870
   (2016. gada 24. maijs)
   par to, lai Eiropas Savienības vārdā noslēgtu protokolu, ar kuru uz četriem gadiem nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 6. punkta otrās daļas a) apakšpunktu un 218. panta 7. punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:
   
               (1)
            
            
               Padome 2006. gada 30. novembrī pieņēma Regulu (EK) Nr. 1801/2006, lai noslēgtu Partnerattiecību nolīgumu zivsaimniecības nozarē starp Eiropas Kopienu un Mauritānijas Islāma Republiku (2) (turpmāk “partnerattiecību nolīgums”).
            
         
               (2)
            
            
               Pēdējā protokola, ar kuru nosaka zvejas iespējas un finansiālo ieguldījumu, kas paredzēti partnerattiecību nolīgumā, termiņš beidzās 2014. gada 16. decembrī.
            
         
               (3)
            
            
               Savienība un Mauritānijas Islāma Republika ir risinājušas sarunas par jaunu protokolu (3), kas pievienots partnerattiecību nolīgumam (turpmāk “protokols”).
            
         
               (4)
            
            
               Šis protokols tika parakstīts saskaņā ar Padomes Lēmumu (ES) 2015/2191 (4) un tiek piemērots provizoriski no 2015. gada 16. novembra.
            
         
               (5)
            
            
               Ar partnerattiecību nolīguma 10. pantu ir izveidota Apvienotā komiteja, kuras uzdevums ir kontrolēt partnerattiecību nolīguma piemērošanu un nodrošināt tā īstenošanu. Saskaņā ar protokolu Apvienotā komiteja var arī apstiprināt dažus grozījumus protokolā. Lai atvieglotu šādu grozījumu apstiprināšanu, ar zināmiem nosacījumiem būtu jāpilnvaro Komisija tos apstiprināt vienkāršotā procedūrā.
            
         
               (6)
            
            
               Protokols būtu jāapstiprina,
            
         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts protokols, ar kuru uz četriem gadiem nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku (5).
   2. pants
   Padomes priekšsēdētājs Savienības vārdā sniedz protokola 17. pantā paredzēto paziņojumu.
   3. pants
   Ievērojot šā lēmuma pielikumā izklāstītos noteikumus un nosacījumus, Komisija tiek pilnvarota Avienotajā komitejā Savienības vārdā apstiprināt grozījumus protokolā.
   4. pants
   Šis lēmums stājas spēkā tā pieņemšanas dienā.
   
      Briselē, 2016. gada 24. maijā
      
         
            Padomes vārdā –
         
         
            priekšsēdētājs
         
         A.G. KOENDERS
      
   
   
      (1)  2016. gada 10. maija piekrišana (Oficiālajā Vēstnesī vēl nav publicēta).
   
      (2)  Padomes Regula (EK) Nr. 1801/2006 (2006. gada 30. novembris), lai noslēgtu Partnerattiecību nolīgumu zivsaimniecības nozarē starp Eiropas Kopienu un Mauritānijas Islāma Republiku (OV L 343, 8.12.2006., 1. lpp.).
   
      (3)  Protokols, ar kuru uz četriem gadiem nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku (OV L 315, 1.12.2015., 3. lpp.).
   
      (4)  Padomes Lēmums (ES) 2015/2191 (2015. gada 10. novembris) par to, lai Eiropas Savienības vārdā parakstītu un provizoriski piemērotu protokolu, ar kuru uz četriem gadiem nosaka zvejas iespējas un finansiālo ieguldījumu, kas paredzēti Partnerattiecību nolīgumā zivsaimniecības nozarē starp Eiropas Kopienu un Mauritānijas Islāma Republiku (OV L 315, 1.12.2015., 1. lpp.).
   
      (5)  Protokols ir publicēts OV L 315, 1.12.2015., kopā ar lēmumu par parakstīšanu.
   
      PIELIKUMS
      
         Pilnvarojuma tvērums un Savienības nostājas procedūra Apvienotajā komitejā
      
      
               
                  1.
               
               
                  Komisija tiek pilnvarota risināt sarunas ar Mauritānijas Islāma Republiku un – vajadzības gadījumā un ja ir ievērots šā pielikuma 3. punkts – vienoties par grozījumiem protokolā attiecībā uz šādiem jautājumiem:
                  
                              a)
                           
                           
                              zvejas iespēju pārskatīšana saskaņā ar protokola 5. un 6. pantu;
                           
                        
                              b)
                           
                           
                              lēmums par nozares atbalsta īstenošanas kārtību saskaņā ar protokola 3. pantu un 2. pielikumu;
                           
                        
                              c)
                           
                           
                              zvejas nosacījumi saskaņā ar protokola 5. un 6. pantu.
                           
                        
            
               
                  2.
               
               
                  Apvienotajā komitejā Savienība:
                  
                              a)
                           
                           
                              rīkojas atbilstīgi mērķiem, kurus Savienība tiecas sasniegt ar kopējo zivsaimniecības politiku;
                           
                        
                              b)
                           
                           
                              ievēro Padomes 2012. gada 19. marta secinājumus par paziņojumu par kopējās zivsaimniecības politikas ārējo dimensiju;
                           
                        
                              c)
                           
                           
                              iedrošina nostājas, kas atbilst attiecīgajiem noteikumiem, ko pieņēmušas reģionālās zvejniecības pārvaldības organizācijas.
                           
                        
            
               
                  3.
               
               
                  Ja Apvienotajai komitejai paredzēts sanāksmē pieņemt lēmumu par 1. punktā minētajiem grozījumiem protokolā, veic vajadzīgos pasākumus, lai nostājā, ko paredzēts paust Savienības vārdā, tiktu ņemti vērā jaunākie statistikas un bioloģijas dati un cita Komisijai nodotā informācija.
                  Tālab un pamatojoties uz minēto informāciju, Komisijas dienesti pietiekami ilgā laikā pirms attiecīgās Apvienotās komitejas sanāksmes Padomei vai tās darba sagatavošanas struktūrām izskatīšanai un apstiprināšanai nosūta dokumentu, kurā izklāstīta sīka un konkrēta informācija par Savienības nostājas priekšlikumu.
                  Jautājumos, kas minēti 1. punkta a) apakšpunktā, paredzēto Savienības nostāju pieņem Padome ar kvalificētu balsu vairākumu. Pārējos gadījumos sagatavošanas dokumentā paredzēto Savienības nostāju uzskata par pieņemtu, ja vien dalībvalstis – atkarībā no tā, kurš no šiem notikumiem ir pirmais, – bloķējošajam mazākumam atbilstošā skaitā neiebilst Padomes darba sagatavošanas struktūras sanāksmes laikā vai divdesmit dienu laikā pēc sagatavošanas dokumenta saņemšanas. Ja ir iebildumi, jautājumu nodod Padomei.
                  Ja turpmāko sanāksmju laikā, tostarp klātienē, nav iespējams panākt vienošanos, lai Savienības nostājā iekļautu jaunos elementus, šo jautājumu nodod Padomei vai tās darba sagatavošanas struktūrām.
               
            
               
                  4.
               
               
                  Komisija tiek aicināta savlaicīgi veikt pasākumus, kas vajadzīgi kā Apvienotās komitejas lēmuma turpinājums, vajadzības gadījumā ietverot attiecīgā lēmuma publicēšanu Eiropas Savienības Oficiālajā Vēstnesī un visu to priekšlikumu paziņošanu, kas vajadzīgi minētā lēmuma izpildei.